ระเบียบ ก.บ.ศป. ว่าด้วยเบี้ยประชุมกรรมการและอนุกรรมการพ.ศ. ๒๕๖๑ โดยที่เป็นการสมควรปรับปรุงหลักเกณฑ์เกี่ยวกับเบี้ยประชุมกรรมการและอนุกรรมการ ให้มีความเหมาะสมยิ่งขึ้นอาศัยอํานาจตามความในมาตรา ๔๑/๘ (๑๑) แห่งพระราชบัญญัติจัดตั้งศาลปกครอง และวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครอง และวิธีพิจารณาคดีปกครอง (ฉบับที่ ๙) พ.ศ. ๒๕๖๐ ประกอบกับมติ ก.บ.ศป. ในการประชุมครั้งที่ ๑ - ๑/๒๕๖๑ วันที่ ๑๔ กุมภาพันธ์ ๒๕๖๑ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยเบี้ยประชุมกรรมการและอนุกรรมการ พ.ศ. ๒๕๖๑"ข้อ ๒ ระเบียบนี้ให้ใช้บังคับตั้งแต่วันที่ ๑๔ กุมภาพันธ์ พ.ศ. ๒๕๖๑ เป็นต้นไปข้อ ๓ ในระเบียบนี้"คณะกรรมการ" หมายความว่า (๑) คณะกรรมการตุลาการศาลปกครอง คณะกรรมการบริหารศาลปกครอง คณะกรรมการข้าราชการฝ่ายศาลปกครอง (๒) คณะกรรมการดําเนินการเลือกกรรมการตุลาการศาลปกครองผู้ทรงคุณวุฒิ ตามมาตรา ๓๖ วรรคสอง คณะกรรมการดําเนินการเลือกกรรมการบริหารศาลปกครองผู้ทรงคุณวุฒิที่เป็นตุลาการ ศาลปกครอง ตามมาตรา ๔๑/๕ คณะกรรมการดําเนินการเลือกกรรมการบริหารศาลปกครอง ผู้ทรงคุณวุฒิที่เป็นข้าราชการฝ่ายศาลปกครอง ตามมาตรา ๔๑/๒ วรรคหนึ่ง (๔) คณะกรรมการ ดําเนินการเลือกกรรมการข้าราชการฝ่ายศาลปกครองผู้ทรงคุณวุฒิที่เป็นตุลาการศาลปกครอง ตามมาตรา ๘๑/๓ (๑) ประกอบมาตรา ๔๑/๕ และคณะกรรมการดําเนินการเลือกกรรมการ ข้าราชการฝ่ายศาลปกครองผู้ทรงคุณวุฒิที่เป็นข้าราชการฝ่ายศาลปกครอง ตามมาตรา ๘๑/๓ (๒) (๓) คณะกรรมการซึ่งได้รับการแต่งตั้งโดยคณะกรรมการตุลาการศาลปกครอง คณะกรรมการ บริหารศาลปกครอง และคณะกรรมการข้าราชการฝ่ายศาลปกครอง และ(๔) คณะกรรมการซึ่งได้รับการแต่งตั้งโดยประธานศาลปกครองสูงสุดโดยอาศัยอํานาจ ตามกฎหมายหรือระเบียบที่กําหนดไว้เป็นการเฉพาะ"คณะกรรมการสอบสวน" หมายความว่า คณะกรรมการสืบสวนหรือสอบข้อเท็จจริง คณะกรรมการสอบสวนเพื่อดําเนินการทางวินัย และคณะกรรมการสอบข้อเท็จจริงความรับผิดทางละเมิด"คณะกรรมการตรวจสอบ" หมายความว่า คณะกรรมการตรวจสอบที่ได้รับการแต่งตั้ง โดยคณะกรรมการบริหารศาลปกครองซึ่งมีอํานาจหน้าที่ตามหลักเกณฑ์กระทรวงการคลังว่าด้วยมาตรฐาน และหลักเกณฑ์ปฏิบัติการตรวจสอบภายในสําหรับหน่วยงานของรัฐ"คณะอนุกรรมการ" หมายความว่า (๑) คณะอนุกรรมการซึ่งได้รับแต่งตั้งโดยคณะกรรมการตุลาการศาลปกครอง คณะกรรมการ บริหารศาลปกครอง หรือคณะกรรมการข้าราชการฝ่ายศาลปกครอง(๒) คณะอนุกรรมการซึ่งได้รับการแต่งตั้งโดยประธานศาลปกครองสูงสุด โดยอาศัยอํานาจ ตามกฎหมายหรือระเบียบที่กําหนดไว้เป็นการเฉพาะ"กรรมการ" หมายความว่า กรรมการในคณะกรรมการ ในคณะกรรมการสอบสวน หรือ ในคณะกรรมการตรวจสอบ"อนุกรรมการ" หมายความว่า อนุกรรมการในคณะอนุกรรมการ "เลขานุการ" หมายความว่า เลขานุการของคณะกรรมการ คณะกรรมการตรวจสอบ หรือ คณะอนุกรรมการ "ผู้ช่วยเลขานุการ" หมายความว่า ผู้ช่วยเลขานุการของคณะกรรมการ คณะกรรมการ ตรวจสอบ หรือคณะอนุกรรมการข้อ ๔ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ให้คณะกรรมการบริหารศาลปกครองเป็นผู้มีอํานาจตีความหรือวินิจฉัยปัญหาเกี่ยวกับ การปฏิบัติตามระเบียบนี้ข้อ ๖ ให้ประธานกรรมการในคณะกรรมการ ในคณะกรรมการสอบสวน และในคณะกรรมการ ตรวจสอบ กรรมการ ประธานอนุกรรมการในคณะอนุกรรมการ อนุกรรมการ เลขานุการ และ ผู้ช่วยเลขานุการ ได้รับเบี้ยประชุมตามหลักเกณฑ์และอัตราตามที่กําหนดไว้ในระเบียบนี้ข้อ ๗ ประธานกรรมการและกรรมการในคณะกรรมการตุลาการศาลปกครอง หรือในคณะกรรมการ บริหารศาลปกครอง ให้ได้รับเบี้ยประชุมเป็นรายเดือนตามอัตราการจ่ายในบัญชี ๑ ท้ายระเบียบนี้ข้อ ๘ ประธานกรรมการและกรรมการในคณะกรรมการข้าราชการฝ่ายศาลปกครอง ให้ได้รับเบี้ยประชุมเป็นรายเดือนตามอัตราการจ่ายในบัญชี ๒ ท้ายระเบียบนี้ข้อ ๘/๑ ประธานกรรมการและกรรมการในคณะกรรมการตรวจสอบ ให้ได้รับเบี้ยประชุม เป็นรายเดือนตามอัตราการจ่ายในบัญชี ๒/๑ ท้ายระเบียบนี้ข้อ ๙ ประธานกรรมการในคณะกรรมการและกรรมการซึ่งได้รับเบี้ยประชุมเป็นรายเดือนให้ได้รับเบี้ยประชุม เฉพาะเดือนที่เข้าประชุม ทั้งนี้ เดือนใดไม่มีการประชุมหรือมีการประชุมแต่ไม่เข้าประชุม ให้งดจ่ายข้อ ๑๐ ประธานกรรมการและกรรมการอื่นนอกจากที่กําหนดไว้ตามข้อ ๗ ข้อ ๘ และข้อ ๘/๑ และประธานอนุกรรมการและอนุกรรมการ ให้ได้รับเบี้ยประชุมเป็นรายครั้งเฉพาะครั้งที่มาประชุม ตามอัตราการจ่าย ดังต่อไปนี้(๑) ประธานกรรมการและกรรมการในคณะกรรมการดําเนินการเลือกกรรมการตุลาการ ศาลปกครองผู้ทรงคุณวุฒิ ตามมาตรา ๓๖ วรรคสอง คณะกรรมการดําเนินการเลือกกรรมการบริหาร ศาลปกครองผู้ทรงคุณวุฒิที่เป็นตุลาการศาลปกครอง ตามมาตรา ๔๑/๕ คณะกรรมการดําเนินการ เลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครอง ตามมาตรา ๔๑/๒ วรรคหนึ่ง (๔) คณะกรรมการดําเนินการเลือกกรรมการข้าราชการฝ่ายศาลปกครองผู้ทรงคุณวุฒิที่เป็น ตุลาการศาลปกครอง ตามมาตรา ๘๑/๓ (๑) ประกอบมาตรา ๔๑/๕ และคณะกรรมการ ดําเนินการเลือกกรรมการข้าราชการฝ่ายศาลปกครองผู้ทรงคุณวุฒิที่เป็นข้าราชการฝ่ายศาลปกครอง ตามมาตรา ๘๑/๓ (๒) ให้ได้รับเบี้ยประชุมตามอัตราการจ่ายในบัญชี ๓ ท้ายระเบียบนี้(๒) ประธานกรรมการและกรรมการซึ่งได้รับแต่งตั้งโดยคณะกรรมการตุลาการศาลปกครอง คณะกรรมการบริหารศาลปกครอง หรือคณะกรรมการข้าราชการฝ่ายศาลปกครอง และประธาน กรรมการและกรรมการซึ่งได้รับการแต่งตั้งโดยประธานศาลปกครองสูงสุด โดยอาศัยอํานาจตามกฎหมายหรือ ระเบียบที่กําหนดไว้เป็นการเฉพาะ ให้ได้รับเบี้ยประชุมตามอัตราการจ่ายในบัญชี ๓ ท้ายระเบียบนี้(๓) ประธานกรรมการและกรรมการในคณะกรรมการสอบสวน ให้ได้รับเบี้ยประชุมตามอัตรา การจ่ายในบัญชี ๓ ท้ายระเบียบนี้ เว้นแต่ที่เป็นข้าราชการฝ่ายศาลปกครองหรือเป็นลูกจ้างของ สํานักงานศาลปกครองไม่มีสิทธิได้รับเบี้ยประชุมตามระเบียบนี้(๔) ประธานอนุกรรมการและอนุกรรมการซึ่งได้รับแต่งตั้งโดยคณะกรรมการตุลาการศาลปกครอง คณะกรรมการบริหารศาลปกครอง หรือคณะกรรมการข้าราชการฝ่ายศาลปกครอง และประธานอนุกรรมการและอนุกรรมการซึ่งได้รับการแต่งตั้งโดยประธานศาลปกครองสูงสุด โดยอาศัยอํานาจตามกฎหมาย หรือระเบียบที่กําหนดไว้เป็นการเฉพาะ ให้ได้รับเบี้ยประชุมตามอัตราการจ่ายในบัญชี ๔ ท้ายระเบียบนี้ประธานกรรมการและกรรมการ และประธานอนุกรรมการและอนุกรรมการ ตามวรรคหนึ่ง ให้ได้รับเบี้ยประชุมรวมกันในแต่ละเดือนไม่เกินกว่าอัตราการจ่ายในบัญชี ๑ ประธานกรรมการและกรรมการตามวรรคหนึ่งในคณะหนึ่ง และประธานอนุกรรมการ และอนุกรรมการตามวรรคหนึ่งในคณะหนึ่ง ให้ได้รับเบี้ยประชุมสําหรับการประชุมคณะกรรมการ หรือคณะอนุกรรมการคณะนั้นเพียงครั้งเดียวในวันหนึ่งข้อ ๑๑ ในกรณีการเลือกกรรมการบริหารศาลปกครองผู้ทรงคุณวุฒิตามมาตรา ๔๑/๒ วรรคหนึ่ง (๕) ให้ประธานกรรมการและกรรมการซึ่งเข้าประชุมเพื่อทําการเลือกดังกล่าว ได้รับเบี้ยประชุม เป็นรายเดือนตามอัตราการจ่ายในบัญชี ๑ ท้ายระเบียบนี้ในการเลือกกรรมการข้าราชการฝ่ายศาลปกครองผู้ทรงคุณวุฒิตามมาตรา ๘๑ วรรคหนึ่ง (๕) ให้ประธานกรรมการและกรรมการซึ่งเข้าประชุมเพื่อทําการเลือกดังกล่าว ได้รับเบี้ยประชุมเป็นรายเดือน ตามอัตราการจ่ายในบัญชี ๒ ท้ายระเบียบนี้ข้อ ๑๒ ในกรณีที่กรรมการหรืออนุกรรมการซึ่งเป็นการแต่งตั้งโดยตําแหน่งไม่สามารถ เข้าประชุมได้ แต่ได้มอบหมายให้ผู้อื่นเข้าประชุมแทนโดยทําเป็นหนังสือหรือมีหลักฐานการมอบหมาย ให้ผู้ได้รับมอบหมายมีสิทธิได้รับเบี้ยประชุมในอัตราเดียวกับกรรมการหรืออนุกรรมการผู้ดํารงตําแหน่งนั้น ๆข้อ ๑๓ ในกรณีที่ประธานกรรมการในคณะกรรมการหรือประธานอนุกรรมการในคณะอนุกรรมการ หรือผู้ปฏิบัติหน้าที่แทนหรือผู้ได้รับมอบหมาย ไม่สามารถเข้าประชุมได้ ให้ผู้ซึ่งทําหน้าที่ประธาน ในที่ประชุมได้รับเบี้ยประชุมในอัตราการจ่ายเดียวกับประธานกรรมการหรือประธานอนุกรรมการ ในคณะกรรมการหรือคณะอนุกรรมการคณะนั้นข้อ ๑๔ กรรมการและอนุกรรมการ ซึ่งมิได้เป็นข้าราชการ เจ้าหน้าที่ของรัฐ พนักงาน หรือลูกจ้างของราชการส่วนกลาง ราชการส่วนภูมิภาค หรือราชการส่วนท้องถิ่น หรือมิได้เป็นพนักงาน หรือลูกจ้างของรัฐวิสาหกิจ ให้ได้รับเบี้ยประชุมเพิ่มขึ้นอีกหนึ่งเท่าของอัตราเบี้ยประชุมกรรมการ หรืออนุกรรมการที่ผู้นั้นมีสิทธิได้รับตามที่กําหนดไว้ในบัญชีท้ายระเบียบนี้ข้อ ๑๕ เลขานุการให้ได้รับเบี้ยประชุมเช่นเดียวกับกรรมการในคณะกรรมการหรืออนุกรรมการ ในคณะอนุกรรมการที่บุคคลนั้นเป็นเลขานุการ ผู้ช่วยเลขานุการให้ได้รับเบี้ยประชุมสามในสี่ของอัตราเบี้ยประชุมกรรมการในคณะกรรมการ หรืออนุกรรมการในคณะอนุกรรมการที่บุคคลนั้นเป็นผู้ช่วยเลขานุการ กรรมการหรืออนุกรรมการผู้ใดเป็นเลขานุการหรือผู้ช่วยเลขานุการด้วย ให้เบิกเบี้ยประชุม ในตําแหน่งที่ได้รับเบี้ยประชุมมากที่สุดเพียงตําแหน่งเดียว เลขานุการให้มีสิทธิได้รับเบี้ยประชุมไม่เกินหนึ่งคน และผู้ช่วยเลขานุการให้มีสิทธิได้รับเบี้ยประชุม ไม่เกินสองคนข้อ ๑๖ การประชุมของคณะกรรมการหรือคณะอนุกรรมการ ต้องมีกรรมการหรืออนุกรรมการ มาประชุมไม่น้อยกว่ากึ่งหนึ่งของจํานวนกรรมการหรืออนุกรรมการทั้งหมด จึงจะเป็นองค์ประชุม และมีสิทธิเบิกเบี้ยประชุมตามระเบียบนี้การประชุมตามวรรคหนึ่ง ให้รวมถึงการประชุมที่สามารถใช้วิธีการติดต่อสื่อสารด้วยเทคโนโลยี ที่สามารถถ่ายทอดภาพและเสียงได้อย่างต่อเนื่องหรือสื่ออิเล็กทรอนิกส์ ซึ่งทําให้กรรมการหรือ อนุกรรมการซึ่งได้แสดงตนเข้าร่วมประชุมผ่านวิธีการดังกล่าวไม่จําเป็นต้องปรากฏตัวในที่ประชุมด้วย โดยให้ถือว่ากรรมการหรืออนุกรรมการซึ่งใช้วิธีการติดต่อสื่อสารด้วยเทคโนโลยีหรือสื่ออิเล็กทรอนิกส์ ดังกล่าวร่วมประชุมคณะกรรมการหรือคณะอนุกรรมการนั้น และมีสิทธิได้รับเบี้ยประชุมข้อ ๑๗ การเลือกกรรมการบริหารศาลปกครองผู้ทรงคุณวุฒิตามมาตรา ๔๑/๒ วรรคหนึ่ง (๕) ในวาระเริ่มแรกเมื่อวันที่ ๒๓ มกราคม พ.ศ. ๒๕๖๑ ให้ประธานกรรมการและกรรมการซึ่งเข้าประชุม เพื่อทําการเลือกดังกล่าว ได้รับเบี้ยประชุมเป็นรายเดือนตามอัตราการจ่ายในบัญชี ๑ ท้ายระเบียบนี้ การเลือกกรรมการข้าราชการฝ่ายศาลปกครองผู้ทรงคุณวุฒิตามมาตรา ๘๑ วรรคหนึ่ง (๕) ในวาระเริ่มแรกเมื่อวันที่ ๒๓ มกราคม พ.ศ. ๒๕๖๑ ให้ประธานกรรมการและกรรมการซึ่งเข้าประชุม เพื่อทําการเลือกดังกล่าว ได้รับเบี้ยประชุมเป็นรายเดือนตามอัตราการจ่ายในบัญชี ๒ ท้ายระเบียบนี้ข้อ ๑๘ ในกรณีที่มีการประชุมคณะกรรมการหรือคณะอนุกรรมการซึ่งได้รับการแต่งตั้งโดย ประธานศาลปกครองสูงสุดหรือเลขาธิการสํานักงานศาลปกครอง ระหว่างวันที่ ๑๔ กุมภาพันธ์ พ.ศ. ๒๕๖๑ ถึงวันก่อนวันที่ระเบียบนี้ประกาศในราชกิจจานุเบกษา ให้เบิกจ่ายเบี้ยประชุมคณะกรรมการ หรือคณะอนุกรรมการดังกล่าวได้ ตามอัตราที่ระเบียบคณะกรรมการข้าราชการฝ่ายศาลปกครอง ว่าด้วยเบี้ยประชุมกรรมการและอนุกรรมการ พ.ศ. ๒๕๕๑ กําหนดข้อ ๑๙ ให้เลขาธิการสํานักงานศาลปกครองรักษาการตามระเบียบนี้ผู้มีอํานาจลงนาม ประกาศ ณ วันที่ ๒๑ มีนาคม พ.ศ. ๒๕๖๑ปิยะ ปะตังทาประธานศาลปกครองสูงสุดประธานกรรมการบริหารศาลปกครองอื่นๆ **อัตราการจ่ายเบี้ยประชุม****บัญชี ๑** | | | || --- | --- | --- || **เบี้ยประชุมรายเดือน****(บาท : คน)** | **ประธานกรรมการ** | **กรรมการ** || ๑๕,๐๐๐ | ๑๒,๐๐๐ | **บัญชี ๒** | | | || --- | --- | --- || **เบี้ยประชุมรายเดือน****(บาท : คน)** | **ประธานกรรมการ** | **กรรมการ** || ๑๒,๐๐๐ | ๙,๖๐๐ | **บัญชี ๒/๑**[**[1]**](